Richard & Léandra Pretorius - Troue van die Jaar
Richard & Léandra Pretorius
So in die jaar 2016 het ek blyplek gesoek wat diere -vriendelik is en het afgekom op die mooiste, oulikste plekkie met die vriendelikste mense op 'n plot in Pretoria.
Op daardie stadium was dit maar 'n rowwe tyd in my lewe – het voltyds studeer en gewerk – geld was maar min. MIN het ek geweet gaan ek die man van my drome daar ontmoet. So kom klop daar iemand aan die deur – my buurman – net om vinnig hallo en welkom te sê.
In die begin het ek nie regtig belang gestel nie want die man het maar bietjie wild gelyk. So het ons mekaar leer ken en het ek agter gekom hy is eintlik maar 'n sagte man met so goeie hart.
Ek wat my onsekere self was het 400km ver weggehardloop toe dinge begin ernstig raak. So bly 'n 22 jarige meisie stok-siel-alleen in die mooiste maar verveligste plek en my hart verlang na die eens-op-'n-tyd net 'n buurman.
So besluit ek een aand genoeg is genoeg ek weet wat ek wil hê. Ek begin werk soek weer in Pretoria maar werk is skaars en kry toe net 'n tydelike pos. So pak ek alles op met geen blyplek en geen vaste werk nie. Hy wat so goeie mens is help my toe vir blyplek soek (ek kan nie by hom bly nie want ons is nie getroud nie en en en). Ons kry nie ordentlike blyplek vir my nie en min het ek geweet hy voel presies oor my soos ek oor hom voel. Hy vra my toe of ek nie maar by hom wil intrek nie, ons sal later 'n groter plek soek. VAN TOE AF was ons nog nooit weer geskei nie. Ons het in September 2019 verloof geraak en wou die volgende jaar trou maar toe gebeur COVID.